ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0435/00

υποβολή: Camilo Nogueira Romn (Verts/ALE) προς την Επιτροπή

(23 Φεβρουαρίου 2000)

Θέμα: Η πρόταση της Ευρωπαϊκής Επιτροπής σχετικά με το Ευρωπαϊκό Κοινοβούλιο στην προβλεπόμενη τροποποίηση των Συνθηκών

Στο κείμενο που ενέκρινε η Επιτροπή, σύμφωνα με το άρθρο 48 της Συνθήκης για την Ευρωπαϊκή Ένωση, που προορίζεται για τη Διακυβερνητική Διάσκεψη με στόχο την τροποποίηση των Συνθηκών, προτείνεται η διατήρηση του αριθμού των 700 βουλευτών του Ευρωπαϊκού Κοινοβουλίου κατ' ανώτατο όριο, που θεσπίζεται στο άρθρο 189 της Συνθήκης του Άμστερνταμ" προτείνεται, επιπλέον, ένας ορισμένος αριθμός βουλευτών να μπορεί να εκλέγεται βάσει εκλογικών συνδυασμών που θα ισχύουν σε ολόκληρη την Ένωση. Εφόσον εγκριθούν οι προτάσεις αυτές, η εκπροσώπηση στο Κοινοβούλιο εθνών χωρίς κράτος και ευρωπαϊκών λαών όπως η Γαλικία την οποία εκπροσωπώ, βάσει ειδικού εκλογικού συνδυασμού και άλλων του ισπανικού κράτους, του Ηνωμένου Βασιλείου, του Βελγίου και άλλων κρατών που έχουν δικό τους εκλογικό σύστημα εθνικών κομμάτων, θα έβλεπε να επιδεινώνονται, τόσο ποσοτικά όσο και ποιοτικά, οι όροι συμμετοχής της στα ευρωπαϊκά θεσμικά όργανα.

Έχει εξετάσει η Επιτροπή το θέμα αυτό, που πλήττει την ευρωπαϊκή πολιτική και πολιτισμική πολυμορφία, την οποία οφείλουμε όλοι να σεβόμαστε; Σκοπεύει η Επιτροπή να εξετάσει εναλλακτικές προτάσεις για την επίλυση του σοβαρού αυτού προβλήματος

Απάντηση του κ. Barnier εξ ονόματος της Επιτροπής

(10 Μαρτίου 2000)

Στην Γνώμη για την Διακυβερνητική Διάσκεψη για τις τροποποιήσεις των Συνθηκών(1), η Επιτροπή έκρινε ότι θα ήταν ιδιαίτερα σημαντικό για την Κοινότητα ένας συγκεκριμένος αριθμός ευρωβουλευτών να εκλέγεται από ευρωπαϊκές λίστες. Ακόμη και αν η πρόταση αυτή γίνει δεκτή, η ευρεία πλειοψηφία των ευρωβουλευτών θα εκλέγονται στις εθνικές εκλογικές περιφέρειες. Γι'αυτό, η Επιτροπή έκρινε ότι είναι αρμόδιο το Ευρωπαϊκό Συμβούλιο να θεσπίσει νέους τρόπους για την κατανομή των θέσεων στο Κοινοβούλιο. Υπενθυμίζει εξάλλου ότι η εκπροσώπηση στο Κοινοβούλιο των διαφόρων ομάδων ενός κράτους μέλους εξαρτάται σε μεγάλο βαθμό από το ισχύον εκλογικό σύστημα και ότι εναπόκειται στο Κοινοβούλιο να θεσπίσει, σύμφωνα με το άρθρο 190 (πρώην άρθρο 138) παρ. 4 της συνθήκης ΕΚ, ενιαία εκλογική διαδικασία για τις εκλογές του Κοινοβουλίου.

(1) Αναπροσαρμογή των οργάνων για την επιτυχία της διεύρυνσης, Γνώμη της Επιτροπής βάσει του άρθρου 48 της συνθήκης για την Ευρωπαϊκή Ένωση για τη σύγκλιση διάσκεψης των εκπροσώπων των κυβερνήσεων των κρατών μελών για την τροποποίηση των συνθηκών, COM(00)34 τελικό.
ΓΡΑΠΤΗ ΕΡΩΤΗΣΗ E-0089/00

υποβολή: Camilo Nogueira Romn (Verts/ALE) προς την Επιτροπή

(26 Ιανουαρίου 2000)

Θέμα: Διαπραγματεύσεις για τη νέα αλιευτική συμφωνία μεταξύ Ευρωπαϊκής Ένωσης και Βασιλείου του Μαρόκου

Οι πρώτες πληροφορίες που δημοσιεύθηκαν σχετικά με την συνάντηση που είχε στις 20 του παρελθόντος Δεκεμβρίου ο Επίτροπος Franz Fischler με τις αρχές του Μαρόκου σχετικά με την διαπραγμάτευση της νέας αλιευτικής συμφωνίας με τη χώρα αυτή είναι άκρως αρνητικές. Δεν κατέστη δυνατή η έναρξη των διαπραγματεύσεων οι δε δημόσιες δηλώσεις εκ μέρους μελών της κυβερνήσεως του Μαρόκου δείχνουν ότι δενπάρχει καμία δυνατότητα σύναψης νέων συμφωνιών χωρίς την απαρέγκλιτη δημιουργία μικτών επιχειρήσεων. Εάν οι πληροφορίες αυτές ανταποκρίνονται στην αλήθεια οι οποίες ανλοποιηθούν θα οδηγήσουν στην εξαφάνιση του αλιευτικού στόλου της Ισπανίας και κατ' επέκταση της Γαλικίας ποία στάση σκέπτεται να τηρήσει η Επιτροπή και ποία διαπραγματευτικά μέσα σκοπεύει να χρησιμοποιήσει;

Απάντηση του κ. Fischler εξ ονόματος της Επιτροπής

(25 Φεβρουαρίου 2000)

Η Επιτροπή επιβεβαιώνει ότι η θέση που εξέφρασε το Μέλος της Επιτροπής που είναι αρμόδιο για τη Γεωργία και την Αλιεία στις αρχές του Μαρόκου, κατά την επίσκεψή του στο Ραμπάτ στις 20 Δεκεμβρίου 1999, στηρίζεται στην ανάγκη κατάρτισης ενός πλαισίου σχέσεων στον τομέα της αλιείας μεταξύ της Κοινότητας και του Μαρόκου, το οποίο να είναι αμοιβαίως επωφελές και το οποίο να λαμβάνειπόψη τις ανάγκες των σχετικών τομέων.

Η Επιτροπή επιβεβαιώνει τη θέση διαπραγμάτευσης που εκφράστηκε κατά τους τελευταίους μήνες, ιδίως στην οδηγία διαπραγμάτευσης που εγκρίθηκε τον Οκτώβριο του 1999 από το Συμβούλιο.

Όλα τα μέσα διαπραγμάτευσης που διαθέτει η Επιτροπή θα χρησιμοποιηθούν για να τεθεί σε εφαρμογή ένα νέο πλαίσιο εταιρικής σχέσης μεταξύ της Κοινότητας και του Μαρόκου.
ΓΡΑΠΤΗ ΕΡΩΤΗΣΗ P-0805/00

υποβολή: Othmar Karas (PPE-DE) προς την Επιτροπή

(9 Μαρτίου 2000)

Θέμα: Πιστώσεις για το πρόγραμμα PRINCE: ενημερωτική εκστρατεία για το ευρώ

Κατά τη διάρκεια των δύο τελευταίων ετών οι πιστώσεις για τη χρηματοδότηση της ενημερωτικής εκστρατείας για το ευρώ δεν εξαντλήθηκαν πλήρως. Εάν ο προϋπολογισμός του 1999 προέβλεπε πιστώσειςποχρεώσεων ύψους 38 εκατ. ευρώ, μόνον 35,1 εκατ. αναλήφθησαν πράγματι. Δεδομένου του επιπέδου πληροφόρησης και γνώσης των πολιτών για το ευρώ, που παραμένει ιδιαίτερα χαμηλό, αυτή ηποχρησιμοποίηση των πιστώσεων είναι πλήρως ακατανόητη, λυπηρή και θέτει πολλά ερωτήματα:

Για ποιον λόγο οι πιστώσεις που είχαν εγγραφεί στη θέση B3-306 δεν εξαντλήθηκαν, παρόλο που οι στατιστικές του ευρωβαρομέτρου αναδεικνύουν σημαντικές καθυστερήσεις στην προετοιμασία για τη μετάβαση στο ευρώ, τόσο στις επιχειρήσεις όσο και στην κοινή γνώμη, και ιδιαίτερα στις μειονεκτούσες ομάδες; Ποιους τομείς έπληξαν οι περικοπές, τις συγχρηματοδοτήσεις των εθνικών εκστρατειών ενημέρωσης ή την ευρωπαϊκή αντίστοιχη εκστρατεία της Επιτροπής; Ποιοι τύποι δαπανών δεν εκτελέσθηκαν; Ποια ήσαν τα επιχειρήματα για την αιτιολόγηση αυτής τηςποχρησιμοποίησης των πιστώσεων;

Μερικά κράτη μέλη δεν χρησιμοποίησαν τις πιστώσεις που τους είχαν διατεθεί; Εάν ναι, ποια;

Απάντηση της κ. Reding εξ ονόματος της Επιτροπής

(4 Απριλίου 2000)

Στον προϋπολογισμό του 1999 προβλέφθηκαν συνολικά 38 εκ. για δύο ενέργειες προτεραιότητας: Πιο συγκεκριμένα, 35,1 εκ. για το πρόγραμμα « Το ευρώ, ένα νόμισμα για την Ευρώπη» και 2,9 εκ. για το «Πρόγραμμα δράσης (ατζέντα) 2000».

Όσον αφορά το ευρώ, η Επιτροπή πραγματοποίησε το σχέδιο που είχε αρχικά προβλέψει. Ως εκ τούτου δεσμεύτηκε το 98,6 % των κονδυλίων για το 1999. Για το 1998, το ποσοστό αυτό ανέρχεται σε 99,9 %.

Όσον αφορά το «Πρόγραμμα δράσης 2000», τα κράτη μέλη με εξαίρεση τη Γαλλία και σε μικρότερο βαθμό τις Κάτω Χώρες και την Ιρλανδία δεν έχουν εκφράσει την επιθυμία να συνάψουν συμβάσεις με την Επιτροπή. Γι'αυτόν το λόγο τα κονδύλια που είχαν αρχικά προβλεφθεί δεν χρησιμοποιήθηκαν στο σύνολό τους.

Στο πλαίσιο του προγράμματός της «Το ευρώ, ένα νόμισμα για την Ευρώπη» η Επιτροπή συνέστησε διμερείς συμπράξεις με δεκατρία κράτη μέλη. Το Ηνωμένο Βασίλειο και η Δανία δεν θέλησαν για εσωτερικούς λόγους να πάρουν μέρος.
ΓΡΑΠΤΗ ΕΡΩΤΗΣΗ E-0012/00

υποβολή: Alexandros Alavanos (GUE/NGL) προς την Επιτροπή

(19 Ιανουαρίου 2000)

Θέμα: Εφαρμογή της οδηγίας «τηλεόραση χωρίς σύνορα»

Η οδηγία 97/36/ΕΚ(1) «Τηλεόραση χωρίς σύνορα», που ισχύει από τις 30 Ιουλίου 1997, ασχολείται μεταξύ των άλλων με τους κανόνες της τηλεαγοράς, την προστασία των ανηλίκων και τις διαφημίσεις. Η οδηγία αυτή δεν έχει ακόμη ενσωματωθεί στην ελληνική νομοθεσία, με αποτέλεσμα να μηνπάρχουν κανόνες στην τηλεαγορά, να μην προστατεύονται οι καταναλωτές από κάθε είδους διαφημίσεις και να μην εφαρμόζονται οι πρόνοιες της οδηγίας για την προστασία των ανηλίκων.

Τι μέτρα προτίθεται να πάρει η Επιτροπή προκειμένου να ενσωματωθεί η οδηγία στο ελληνικό δίκαιο και να προστατευθούν οι τηλεθεατές και ιδιαίτερα τα παιδιά από ακατάλληλα προγράμματα;

(1) ΕΕ L 202 της 30.7.1997, σελ. 60.

Απάντηση της κας Reding εξ ονόματος της Επιτροπής

(28 Φεβρουαρίου 2000)

Η Επιτροπή αποφάσισε πρόσφατα να προσφύγει στο Δικαστήριο δεδομένου ότι δεν έχει ακόμη ολοκληρωθεί στην Ελλάδα η μεταφορά στο εθνικό δίκαιο της οδηγίας 97/36/ΕΚ του Ευρωπαϊκού Κοινοβουλίου και του Συμβουλίου της 30 Ιουλίου 1997 για την τροποποίηση της οδηγίας 89/552/ΕΟΚ του Συμβουλίου για το συντονισμό ορισμένων νομοθετικών, κανονιστικών και διοικητικών διατάξεων των κρατών μελών σχετικά με την άσκηση τηλεοπτικών δραστηριοτήτων.
ΓΡΑΠΤΗ ΕΡΩΤΗΣΗ E-0285/00

υποβολή: Claude Desama (PSE) προς την Επιτροπή

(11 Φεβρουαρίου 2000)

Θέμα: Σχεδιαζόμενη συγχώνευση των εταιριών Worldcom και Sprint

Η σχεδιαζόμενη συγχώνευση μεταξύ των εταιριών Sprint και MCI Worldcom αποτελεί απειλή για την ευρωπαϊκή αγορά διασυνδέσεων προς και μέσω του Internet. Οι δύο αυτές εταιρίες μαζί θα κατελάμβαναν κυρίαρχη θέση στην αγορά των ΗΠΑ, πράγμα που θα τους επέτρεπε να χρεώνουνψηλότερες τιμές σε επίπεδο τόσο των επιχειρήσεων παροχήςπηρεσιών όσο και των χρηστών του Internet. Η νέα εταιρία που θα προέκυπτε από τη συγχώνευση των δύο θα ήταν σε θέση να εκμεταλλευθεί τον έλεγχο που θα ασκούσε επί των κρισίμων κόμβων του διαδικτύου προκειμένου να αντλήσει οφέλη από τη μεταφορά και τη μεταγωγή του ηλεκτρονικούλικού που διακινείται παγκοσμίως μέσω του Internet.

Πώς σκοπεύει η Επιτροπή να αντιδράσει σ&pos; αυτή την επιζήμια για του κανόνες του ανταγωνισμού κατάσταση;

Απάντηση του κ. Monti Εξ ονόματος της Επιτροπής

(7 Μαρτίου 2000)

Το σχέδιο συγκέντρωσης της Spring και της MCI WorldCom κοινοποιήθηκε στην Επιτροπή στις 11 Ιανουαρίου 2000 προκειμένου να εξεταστεί το συμβιβάσιμό της με την κοινή αγορά. Όπως ήδη έπραξε η Επιτροπή κατά την εξέταση της συγκέντρωσης MCI και WorldCom το 1998, θα εξετάσει με προσοχή τις συνέπειες που θα έχει ο συνδυασμός των αντίστοιχων δραστηριοτήτων Sprint και MCI WorldCom στην αγορά του Internet. Σε περίπτωση που αποδειχθεί ότι το σχέδιο συγκέντρωσης ενδέχεται να οδηγήσει στη δημιουργία ή την ενίσχυση δεσπόζουσας θέσης, τα ενδιαφερόμενα μέρη πρέπει να προτείνουν τα κατάλληλα μέτρα για την επίλυση προβλημάτων ανταγωνισμού.
ΓΡΑΠΤΗ ΕΡΩΤΗΣΗ E-0246/00

υποβολή: Alexandros Alavanos (GUE/NGL) προς την Επιτροπή

(7 Φεβρουαρίου 2000)

Θέμα: Αύξηση της πριμοδότησης για την ομάδα ποικιλιών καπνού Καμπά-Κουλάκ Κλασικά

Κατά την αναθεώρηση του καθεστώτος για τον καπνό το 1992, η ομάδα ποικιλιών καπνού Καμπά-Κουλάκ Κλασικά (ομάδα VIII) έτυχε άδικης μεταχείρισης διότι ενώ τα καπνά αυτά θεωρήθηκαν εξαιρετικής ποιότητας και ζήτησης, η πριμοδότησή τους ορίστηκε στα ίδια επίπεδα με αυτή των ποικιλιών της ομάδας V, που λαμβάνουν την μικρότερη ενίσχυση.

Επειδή η άδικη αυτή μεταχείριση είναι σε βάρος των ελλήνων καπνοπαραγωγών, ενώ ο κοινοτικός προϋπολογισμός εξ αιτίας αυτής της ρύθμισης συνολικά για την περίοδο 1993-98, είχε όφελος 28,5 εκατ. Ecu περίπου, προτίθεται η Επιτροπή να αποκαταστήσει την άδικη μεταχείριση πουφίσταται από το 1993 η ομάδα ποικιλιών Καμπά-Κουλάκ Κλασικά και να αυξήσει την πριμοδότησή της κατά 15 % χωρίς αντίστοιχη μείωση της ποσόστωσης;

Απάντηση του κ. Fischler εξ ονόματος της Επιτροπής

(8 Μαρτίου 2000)

Στο παράρτημα του κανονισμού (ΕΟΚ) αριθ. 2075/92 του Συμβουλίου της 30ης Ιουνίου 1992 για την κοινή οργάνωση αγοράς του ακατέργαστου καπνού(1), η ποικιλία καπνού κλασική kaba koulak κατατάσσεται στην ομάδα VIII.

Το ποσό της πριμοδότησης που αντιστοιχεί στην ανωτέρω ποικιλία καθορίστηκε με τον κανονισμό (ΕΚ) αριθ. 660/1999 του Συμβουλίου της 22 Ιουνίου 1999 για τροποποίηση του κανονισμού (ΕΟΚ) αριθ. 2075/92 και για τον καθορισμό των πριμοδοτήσεων και των ορίων εγγύησης όσον αφορά τον καπνό σε φύλλα ανά ομάδα ποικιλιών και ανά κράτος μέλος για τις συγκομιδές 1999, 2000 και 2001(2). Με τον ανωτέρω κανονισμό επιτυγχάνεται η σωστή ισορροπία μεταξύ των κατωφλίων εγγύησης και των πριμοδοτήσεων των διαφόρων ομάδων ποικιλιών.

Υπό το πρίσμα των ανωτέρω, η Επιτροπή πληροφορεί το Αξιότιμο Μέλος του Κοινοβουλίου ότι στο πλαίσιο της έκθεσης που θαποβάλει πριν από την 1 Ιουνίου 2002 στο Κοινοβούλιο και το Συμβούλιο σχετικά με τη λειτουργία της κοινής οργάνωσης αγοράς στον τομέα του ακατέργαστου καπνού, η ιδιαίτερη κατάσταση των παραγωγών της ποικιλίας καπνού κλασική kaba koulak θα αποτελέσει αντικείμενο εμπεριστατωμένης ανάλυσης.

(1) ΕΕ L 215 της 30.7.1992.

(2) ΕΕ L 83 της 27.3.1999.
ΓΡΑΠΤΗ ΕΡΩΤΗΣΗ E-0433/00

υποβολή: Cristiana Muscardini (UEN) προς την Επιτροπή

(23 Φεβρουαρίου 2000)

Θέμα: Πρόληψη των μυοσκελετικών διαταραχών στη σχολική ηλικία

Στην Ιταλία ολοένα και περισσότεροι γονείς μαθητών τηςποχρεωτικής εκπαίδευσης επισημαίνουν προβλήματα που δημιουργούν στα παιδιά τους τα σχολικά σακίδια που τοποθετούνται στους ώμους και χρησιμεύουν για τη μεταφορά των βιβλίων από το σπίτι στο σχολείο και αντιστρόφως. Οιγειονομικές αρχές περιφερειακής και τοπικής αυτοδιοίκησης έχουν διανείμει έντυπα με πληροφορίες επιστημονικής φύσεως, οδηγίες και συμβουλές με σκοπό να αποφεύγονται οι κίνδυνοι που συνδέονται με το πολύ μεγάλο βάρος των σακιδίων.

Έχονταςπόψη τα ανωτέρω, ερωτάται η Επιτροπή:

1. υπάρχουν μελέτες και αναλύσεις του φαινομένου αυτού σε κοινοτικό επίπεδο;

2. υπάρχουν στα άλλα κράτη μέλη της ΕΕ σχετικοί κανόνες βασιζόμενοι σε συναφείς τεχνικές και επιστημονικές γνώσεις;

3. βάσει των σχετικών στοιχείων που έχει στη διάθεσή της δεν κρίνει ότι είναι σκόπιμο να προταθούν εναρμονισμένες διατάξεις με σκοπό να παρέχονται στις οικογένειες πιστοποιημένα στοιχεία για την πρόληψη των μυοσκελετικών διαταραχών που προξενούν τα σχολικά σακίδια, το βάρος των οποίων δεν θα πρέπει να ξεπερνά το όριο τουποφερτού;

Απάντηση του κ. Byrne εξ ονόματος της Επιτροπής

(23 Μαρτίου 2000)

Η Επιτροπή συμφωνεί με την κ. βουλευτή ότι είναι αναγκαίο να προλαμβάνονται τα μυοσκελετικά προβλήματα από μικρή ηλικία.

1. Στο ευρωπαϊκό επίπεδο ένας αριθμός μελετών πάνω σε οστεομυικές ανωμαλίες έχουν ήδη εκπονηθεί ή εκπονούνται στο πλαίσιο των ερευνητικών προγραμμάτων της Κοινότητας. Αυτά τα σχέδια καλύπτουν μία σειρά σημαντικών θεμάτων αλλά όχι ακόμα το εν λόγω θέμα. Επομένως θα χρειαστεί επιπλέον έρευνα για να καθοριστεί ο κίνδυνος και να προταθούν πιθανές λύσεις. Υπό τον τομέα προγράμματος «Ποιότητα ζωής- χρόνιες και εκφυλιστικές ανωμαλίες » μία τέτοια έρευνα θα ήταν επιλέξιμη για κοινοτικήποστήριξη.

2. -3.Η Επιτροπή δεν γνωρίζει την ύπαρξη προτύπων για αυτό το θέμα και δεν σχεδιάζει να καταθέσει προτάσεις για εναρμονισμένους κανόνες.
ΓΡΑΠΤΗ ΕΡΩΤΗΣΗ E-0349/00

υποβολή: Rosa Dez Gonzlez (PSE), Fernando Prez Royo (PSE) και Luis Berenguer Fuster (PSE) προς την Επιτροπή

(14 Φεβρουαρίου 2000)

Θέμα: Δημόσιες ενισχύσεις και εδραίωση της κυρίαρχης θέσης στην ισπανική αγορά ηλεκτρικής ενέργειας

Λαμβάνονταςπόψη την διπολική διάρθρωση της ισπανικής αγοράς ηλεκτρικής ενέργειας στο θέμα των δημόσιων ενισχύσεων για την αντιστάθμιση από την καθιέρωση καθεστώτος ανταγωνισμού, σκοπεύει να εφαρμόσει η Επιτροπή την άποψη που κατ' επανάληψιν έχειποστηρίξει, σύμφωνα με την οποία οι δημόσιες ενισχύσεις δεν πρέπει κατά κανένα τρόπο να ενισχύουν την κυρίαρχη θέση κάποιου φορέα;

Απάντηση του κ. Monti Εξ ονόματος της Επιτροπής

(22 Μαρτίου 2000)

Ο ασκούμενος από την Επιτροπή έλεγχος σχετικά με τις κρατικές ενισχύσεις συνίσταται στην εξακρίβωση του κατά πόσο η στρέβλωση του ανταγωνισμού, που αναπόφευκτα προκαλείται από την ενίσχυση, αντισταθμίζεται από την συμβολή της ενίσχυσης αυτής στην εξυπηρέτηση του κοινού συμφέροντος, από κοινοτική άποψη. Στο πλαίσιο αυτό, για την εξέταση των κρατικών ενισχύσεων οι οποίες συνδέονται με μη ανακτήσιμες δαπάνες, η Επιτροπή θα εφαρμόσει μια μέθοδο της οποίας το σχέδιο συζητήθηκε τον Ιούνιο του 1999 με τα κράτη μέλη. Η μέθοδος αυτή λαμβάνει κυρίωςπόψη το βαθμό ανταγωνισμού πουπάρχει στην εν λόγω αγορά. Η ενίσχυση πρέπει ναπηρετεί την αντιστάθμιση των επιλέξιμων μη ανακτήσιμων δαπανών, οι οποίες έχουν προσδιοριστεί και επιμερισθεί με σαφήνεια, ενώ ο μηχανισμός καταβολής της ενίσχυσης πρέπει να επιτρέπει να λαμβάνεταιπόψη η πραγματική εξέλιξη του ανταγωνισμού στο μέλλον με βάση ποσοτικοποιήσιμους παράγοντες.
ΓΡΑΠΤΗ ΕΡΩΤΗΣΗ E-0212/00

υποβολή: Grard Caudron (PSE) προς την Επιτροπή

(4 Φεβρουαρίου 2000)

Θέμα: Ενισχύσεις στον τομέα της σιδηρουργίας

Σε συνεδρίαση της ολομέλειας, είχα την ευκαιρία να εκφρασθώ σχετικά με την εφαρμογή του 6ου κώδικα των ενισχύσεων στον τομέα της σιδηρουργίας, το 1998.

Κατά την ως άνω παρέμβαση είχα επαινέσει την ποιότητα της εκθέσεως της Επιτροπής, κρίνοντας όμως λυπηρό το γεγονός ότι η έκθεση αυτή δεν κάλυπτε όλες τις πτυχές των εν λόγω ενισχύσεων.

Παρότι ο κώδικας των ενισχύσεων στον τομέα της σιδηρουργίας είναι διατυπωμένος με μεγάλη σαφήνεια, η Επιτροπή έχει επανειλημμένως επιτρέψει τη χορήγηση ενισχύσεων σε σιδηρουργικές επιχειρήσεις που δενπάγονται στις κατηγορίες του κώδικα. Χάριν ισότητος, θα πρέπει είτε να εφαρμοσθεί αυστηρά ο κώδικας των ενισχύσεων, είτε να τροποποιηθεί, εάν επιθυμεί η Επιτροπή να επιτρέψει τη χορήγηση ενισχύσεων που δεν νομιμοποιούνται με τα σημερινά δεδομένα.

Είναι διατεθειμένη η Επιτροπή να λάβει μέτρα για τη διασάφηση της κατάστασης;

Τέλος, τίθεται το θέμα των συνεπειών της εκπνοής της Συνθήκης ΕΚΑΧ, δεδομένου ότι το σύστημα των ενισχύσεων θα πρέπει να συνεχισθεί και μετά το έτος 2002. Επ' αυτού, καθίσταται σαφές ότι μόνο ένας κανονισμός του Συμβουλίου θα προσφέρει την αναγκαία νομική ασφάλεια και εγγύηση για ρητή απαγόρευση κάθε ενίσχυσης που δεν καλύπτεται από τον κώδικα.

Είναι διατεθειμένη η Επιτροπή ναποβάλει προτάσεις προς την κατεύθυνση αυτή;

Απάντηση του κ. Monti εξ ονόματος της Επιτροπής

(17 Μαρτίου 2000)

Η Επιτροπή καταρτίζει ετησίως έκθεση για την εφαρμογή του κώδικα των ενισχύσεων στη χαλυβουργία, όπου αναφέρονται όλες οι αποφάσεις που ελήφθησαν το εν λόγω έτος από την Επιτροπή βάσει του κώδικα αυτού.

Το 1993-1994, η Επιτροπή εξέδωσε αποφάσεις που αφορούν τις ενισχύσεις σε επιχειρήσεις χαλυβουργίας βασιζόμενη στο άρθρο 95 της συνθήκης ΕΚΑΧ και όχι στον κώδικα. Οι αποφάσεις αυτές θεσπίστηκαν σύμφωνα με την ίδια διαδικασία με τον κώδικα και έχουν την ίδια νομική αξία με αυτόν. Έκτοτε, δεν ελήφθη καμία άλλη απόφαση αυτού του τύπου. Η εκτέλεση των αποφάσεων του 1993-1994 αποτελεί το αντικείμενο χωριστής έκθεσης προς το Συμβούλιο, όπως προβλέπεται στις αποφάσεις αυτές.

Όσον αφορά το μέλλον των κανόνων για τις κρατικές ενισχύσεις προς τη χαλυβουργία, μετά τη λήξη της συνθήκης ΕΚΑΧ, η Επιτροπή δεν έχει ακόμη πάρει τελική θέση. Όπωςποσχέθηκε ο αρμόδιος για τον ανταγωνισμό Επίτροπος, επ&pos; ευκαιρία της ολομελείας του Ιανουαρίου του 2000 η μελλοντική πρόταση θαποβληθεί στο Κοινοβούλιο. Ωστόσο, η Επιτροπή λαμβάνειπό σημείωση τη θέση του Κοινοβουλίου, όπως καθορίστηκε στο ψήφισμά του για την έκθεση 1998 της Επιτροπής και όπως διατυπώνεται από το Αξιότιμο Μέλος του Κοινοβουλίου στην παρέμβασή του της 18ης Ιανουαρίου 2000 και στην παρούσα γραπτή ερώτηση.
ΓΡΑΠΤΗ ΕΡΩΤΗΣΗ E-0083/00

υποβολή: Hanja Maij-Weggen (PPE-DE) προς την Επιτροπή

(24 Ιανουαρίου 2000)

Θέμα: Η κεραμωτή χελώνα

Η έντονα απειλούμενη από αφανισμό κεραμωτή χελώνα έχει συμπεριληφθεί στο παράρτημα Ι του CITES από το 1975. Οι επιφυλάξεις της Κούβας και της Ιαπωνίας επέτρεψαν στην Κούβα να εξαγάγει στην Ιαπωνία χιλιάδες χελώνια που προέρχονται από αυτό το είδος μεταξύ των ετών 1975 και 1992, όταν η Ιαπωνία απέσυρε τις επιφυλάξεις της. Από το 1992 το διεθνές εμπόριο τέτοιων χελωνίων έχει καταργηθεί. Το 1997 η Κούβα πρότεινε να μεταφερθούν οι «κουβανέζικοι πληθυσμοί» κεραμωτής χελώνας στο παράρτημα II του CITES, ώστε να εξάγονται έως 500 χελώνια στην Ιαπωνία ετησίως και περισσότερα από 5000 χιλιόγραμμα από το απόθεμα σε χελώνια που ανήκει στην κυβέρνηση" αυτή η πρόταση απορρίφθηκε με ισχνή πλειοψηφία. Στο πλαίσιο της προετοιμασίας του επόμενου συνεδρίου του CITES (τον Απρίλιο του 2000), η Κούβα προσκάλεσε επιστήμονες από ευρωπαϊκά κράτη μέλη, για να αξιολογήσουν το πρόγραμμα διαχείρισης των κεραμωτών χελωνών. Το ΗΒ, η Ολλανδία και η Ισπανία απέστειλαν επιστήμονες στην Κούβα και ενδέχεται να προτείνουν ναποστηριχθεί από τα ευρωπαϊκά κράτη μέλη η πρόταση της Κούβας.

1. Πώς σχεδιάζει η Επιτροπή να αντιμετωπίσει τις ανησυχίες ότι η πρόταση της Κούβας δεν ανταποκρίνεται στα κριτήρια που ορίσθηκαν κατά το ένατο συνέδριο για το ποια είδη συμπεριλαμβάνονται στον κατάλογο του παραρτήματος II;

2. Δεδομένων των ανησυχιών ότι οποιαδήποτε επανέγκριση του εμπορίου προϊόντων από θαλάσσιες χελώνες θα αύξανε τη ζήτηση χελωνίων ανά τον κόσμο και θα προκαλούσε αύξηση της λαθροθηρίας και του παράνομου εμπορίου, μήπως θα ήταν σκόπιμο να ενθαρρύνει η Επιτροπή το εμπόριο ενός τόσο έντονα απειλούμενου από εξαφάνιση είδους;

3. Δεδομένου ότι οι ειδικοί έχουν αποφανθεί ότι δενπάρχουν περισσότερες από 5000 θηλυκές κεραμωτές χελώνες ετησίως που έχουν τη φωλιά τους στα νερά της ευρύτερης Καραϊβικής, πώς σχεδιάζει η Επιτροπή να αντιμετωπίσει το γεγονός ότι η ετήσια εξόντωση του 10 % του πληθυσμού θα έχει καταστρεπτική επίδραση στο είδος αυτό που απειλείται έντονα από εξαφάνιση;

4. Πώς σχεδιάζει η Επιτροπή να αντιμετωπίσει τις ανησυχίες ότι οι θαλάσσιες χελώνες που συλλαμβάνονται στα χωρικά ύδατα της Κούβας μπορεί να ανήκουν και σε άλλα κράτη της Καραϊβικής, με άλλα λόγια το γεγονός ότι η εξόντωση χελωνών και η εξαγωγή χελωνίων θα επηρεάσει τους πληθυσμούς και σε άλλες χώρες;

Απάντηση της κας Wallstrm εξ ονόματος της Επιτροπής

(8 Φεβρουαρίου 2000)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση Ε- 2488/999 του κ Evans(1).

(1) βλέπε σελίδα 54.
ΓΡΑΠΤΗ ΕΡΩΤΗΣΗ E-0233/00

υποβολή: Luigi Vinci (GUE/NGL) προς την Επιτροπή

(4 Φεβρουαρίου 2000)

Θέμα: Αναδιάρθρωση του ομίλου ABB ALSTOM POWER

Η διεύθυνση του ομίλου ABB ALSTOM POWER, προϊόν συγχώνευσης που πραγματοποιήθηκε στις 30 Ιουνίου 1999, ανακοίνωσε αναδιάρθρωση, με συνέπεια την κατάργηση θέσεων εργασίας σε ορισμένες περιφέρειες όπου εδρεύουν μονάδες της επιχείρησης. Ο όμιλος ABB ALSTOM POWER ή οι εταιρείες από τη συγχώνευση των οποίων προέκυψε έχουν πάρει ενισχύσεις από την Ευρωπαϊκή Ένωση. Μπορεί η Επιτροπή να αναφέρει συγκεκριμένα το ύψος και τις προϋποθέσεις των ενισχύσεων αυτών καθώς και αν η χορήγησή τους έχει συναρτηθεί με τη δημιουργία θέσεων απασχόλησης; Στην περίπτωση κατά την οποία δεν έχουν τηρηθεί όλες οι απαιτούμενες προϋποθέσεις, προτίθεται η Επιτροπή να απαιτήσει την επιστροφή των ενισχύσεων που έχουν δοθεί στον όμιλο ABB ALSTOM POWER;

Απάντηση του κ. Barnier εξ ονόματος της Επιτροπής

(10 Μαρτίου 2000)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-0047/00

υποβολή: Paulo Casaca (PSE) προς την Επιτροπή

(20 Ιανουαρίου 2000)

Θέμα: Διαδικασία της Κολωνίας: προσαρμογή του κανονισμού Poseima στις Αζόρες στον τομέα των πριμοδοτήσεων για τις αγελάδες γαλακτοπαραγωγής

Το άρθρο 24 του Κανονισμού (ΕΟΚ) αριθ. 1600/92(1) θεσπίζει όριο 78.000 αγελάδων γαλακτοπαραγωγής για τις Αζόρες, μολονότι ο αριθμός των ζώων που έχουν απογραφεί εκεί κυμαίνεται γύρω στις 88.000. Θεωρεί άραγε η Επιτροπή δυνατή μια επικαιροποίηση αυτού του στατιστικού στοιχείου στον Κανονισμό (ΕΟΚ) αριθ. 1600/97;

(1) ΕΕ L 173 της 27.6.1992, σελ. 1.

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0038/00, E-0043/00, E-0044/00, E-0045/00, E-0046/00, E-0047/00, E-0048/00, E-0049/00, E-0050/00, E-0051/00 και E-0052/00

(28 Φεβρουαρίου 2000)

Το αξιότιμο Μέλος του Κοινοβουλίουπέβαλε με ολόκληρη σειρά ερωτήσεων όσον αφορά το πρόγραμμα Poseima σχετικά με τις Αζόρες.

Αναφορικά με την έκθεση της Επιτροπής για τα μέτρα που θεσπίζονται για την εφαρμογή του άρθρου 299 (πρώην άρθρο 227) παράγραφος 2 της Συνθήκης ΕΚ, η έκθεση αυτή βρίσκεται στο στάδιο της σύνταξης.

Στο παρόν στάδιο της διαδικασίας, η Επιτροπή δεν μπορεί, κατά συνέπειαν, να απαντήσει στις ερωτήσεις που τέθηκαν από το αξιότιμο Μέλος του Κοινοβουλίου όσον αφορά το περιεχόμενο της έκθεσης αυτής πριν την έγκρισή της από την Επιτροπή.

Τέλος, όσον αφορά το πρόγραμμα εργασίας της Επιτροπής για το έτος 2000, το πρόγραμμα αυτό προβλέπει τηνποβολή στο Συμβούλιο και στο Κοινοβούλιο έκθεσης σχετικά με την εφαρμογή του κανονισμού (ΕΟΚ) αριθ. 1600/92 του Συμβουλίου, της 15ης Ιουνίου 1992, σχετικά με ειδικά μέτρα όσον αφορά ορισμένα γεωργικά προϊόνταπέρ των Αζορών και της Μαδέρας(1) (Poseima) που αφορούν τον γεωργικό τομέα του Poseima, τα οποία θα συνοδεύονται, ενδεχομένως, από προτάσεις προσαρμογής που θα καθίσταντο αναγκαίες για την επίτευξη των στόχων του προγράμματος αυτού. Το σύνολο των μέτρων σχετικά με τη γεωργία των Αζορών θα εξετασθεί στο πλαίσιο αυτό.

(1) ΕΕ L 173 της 27.6.1992.